Държавен вестник, бр. 63, 2000 г., стр. 1

Вторник, 1 август 2000 г.
София
Цена 0,55 лв.
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ОФИЦИАЛЕН РАЗДЕЛ
ДЪРЖАВЕН ВЕСТНИК 63
БРОЙ
НАРОДНО СЪБРАНИЕ
УКАЗ № 288
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
митниците, приет от ХХХVIII Народно събра-
ние на 19 юли 2000 г.
Издаден в София на 27 юли 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за изменение и допълнение на Закона за мит-
ниците (обн., ДВ, бр. 15 от 1998 г.; изм., бр. 89
и 153 от 1998 г., бр. 30 и 83 от 1999 г.)
§ 1. В чл. 2, ал. 1 след думите “митни сборове”
съюзът “и” се заменя със запетая, а след думата
“разпоредби” се добавя “и разследвания на прес-
тъпления в случаите, при условията и по реда,
предвидени в Наказателно-процесуалния кодекс”.
§ 2. Член 7 се изменя така:
“Чл. 7. (1) Митническата администрация е
централизирана административна структура,
организирана в Агенция “Митници” към ми-
нистъра на финансите, която е юридическо лице
на бюджетна издръжка със седалище София.
(2) Агенция “Митници” е структурирана в
Централно митническо управление и регионал-
ни митнически дирекции. Общата и специали-
зираната администрация в Централното митни-
ческо управление са организирани в дирекции.
(3) Регионалната митническа дирекция е
структурирана в регионално митническо управ-
ление и митници. Общата и специализираната
администрация в регионалното митническо
управление са организирани в отдели.
(4) Митницата е структурирана в територи-
ално митническо управление и митнически
бюра и/или митнически пунктове. Общата и
специализираната администрация в митницата
са организирани в отдели.
(5) Централното митническо управление
организира, ръководи, контролира и отчита
дейността на митническата администрация и
извършва митническа дейност. 
(6) Регионалното митническо управление ор-
ганизира, ръководи, контролира и отчита дей-
ността на включените в структурата на регио-
налната митническа дирекция митници, извър-
шва митническа дейност и осигурява информа-
ционното обслужване на митниците и на Цен-
тралното митническо управление.
(7) Териториалното митническо управление
организира, ръководи, контролира и отчита
дейността на включените в структурата на мит-
ницата митнически бюра и/или митнически
пунктове и заедно с тях е основен изпълнител
на митническия надзор и контрол.
(8) Общото ръководство и контрол върху
дейността на митническата администрация се
осъществява от министъра на финансите или
от определен от него заместник-министър.
(9) Агенция “Митници” може да издава спе-
циализирани печатни издания.”
§ 3. Член 8 се изменя така:
“Чл. 8. Регионални митнически дирекции,
митници, митнически бюра и митнически пунк-
тове се създават, преобразуват и закриват от
министъра на финансите по предложение на
директора на Агенция “Митници”. Директорът
на Агенция “Митници” определя структурата и
числеността на персонала им в рамките на об-
щата численост на персонала на агенцията.”
§ 4. Член 9 се изменя така:
“Чл. 9. (1) Агенция “Митници” се ръководи
и се представлява от директор, който се назна-
чава и се освобождава от министъра на финан-
сите съгласувано с министър-председателя.
(2) При осъществяване на своите функции
директорът на Агенция “Митници” се подпо-
мага от заместник-директори. Броят на замест-
ник-директорите се определя в устройствения
правилник на агенцията.
(3) Заместник-директорите на Агенция
“Митници” се назначават и се освобождават от
министъра на финансите по предложение на ди-
ректора на агенцията.
(4) В структурата на Агенция “Митници” се
включва инспекторат на пряко подчинение на
директора на агенцията, който осъществява
контрол върху дейността на митническата ад-
министрация.”
§ 5. В чл. 10 се създава ал. 3:
“(3) Митническите служители, които заемат
длъжност по служебно правоотношение, тряб-
ва да отговарят и на изискванията по чл. 7 от
Закона за държавния служител.”